पेंशनर्स यूनियन की बैठक आयोजित समस्याओं पर किया मंथन
रामपुर बुशहर | हिमाचलप्रदेश लोक निर्माण विभाग और आईपीएच पेंशनर्स यूनियन की बैठक शनिवार को विश्राम गृह रामपुर में यूनियन के अध्यक्ष लाल चंद शर्मा की अध्यक्षता में संपन्न हुई। बैठक में सेवानिवृत्त कर्मचारियों की समस्याओं पर चर्चा की गई। इस दौरान यूनियन के विभिन्न सदस्यों ने अपने अपने विचार रखे और मांग की गई कि चिकित्सा भत्ता 21 मार्च 2017 से पहले दिया जाए। वहीं जिन कर्मचारियों की आयू 65 -70 हो चुकी है, उन्हें सरकारी आदेशानुसार 5-10 प्रतिशत की दर से पेंशन में बढ़ोतरी की जाए। बैठक में 25 कर्मचारियों ने भाग लिया। इस मौके पर यूनियन के सचिव वीर चंद, जीवन सौनेल, भारी राम जोशी, प्यारे लाल गुप्ता और हीरा लाल सहित अन्य सदस्य मौजूद रहे।
hin_Deva hin_Deva